ชวน แจกถุงยังชีพ ขณะ 22 พ.ค. นัด ส.ส.ถกมาตรการประชุมสภาฯ ลดเสี่ยงโควิด
ชวนลงพื้นที่ชุมชนเขตราชเทวี แจกถุงยังชีพ 1000 ชุด ขณะวันที่ 22 พ.ค. นัดแกนนำ ส.ส.รัฐบาล-ฝ่ายค้าน ถกมาตรการป้องกันลดความเสี่ยงโควิด-19 ในสภาฯเมื่อเวลา 14.00 น. วันที่ 13 พ.ค. 2563 นายชวน หลีกภัย ประธานสภาผู้แทนราษฎร พร้อมด้วย นายสมบูรณ์ อุทัยเวียนกุล เลขานุการประธานสภาฯ และ น.ส.ศิริภา อินทวิเชียร ผู้ช่วยเลขานุการประธานสภาฯ จัดทำโครงการถุงยังชีพคลายทุกข์เพื่อมอบให้กับพี่น้องประชาชนที่รับผลกระทบจากวิกฤติไวรัสโควิด-19 ในชุมชนที่ขาดแคลน โดยวันนี้ได้ลงพื้นที่แจกจ่ายถึงยังชีพคลายทุกข์ที่ชุมชนหลังกรมทางหลวง เขตราชเทวี กทม. ซึ่งภายในถุงยังชีพประกอบด้วยข้าวสาร 3 กิโลกรัม บะหมี่กึ่งสำเร็จรูป 6 ซอง ปลากระป๋อง 6 กระป๋อง บรรจุในถุงผ้าฝ้ายผลิตจากผ้ารีไซเคิล โดยมีสกรีนลายเซ็นของนายชวน ซึ่งได้รับการสนับสนุนจากบริษัท แสงเจริญแกรนด์ จำกัด บริษัท ซีแวลู จำกัด และบริษัท ไทยเพรซิเดนท์ฟูดส์ จำกัด โดยมีพี่น้องประชาชนที่ต้องหยุดพักงาน พ่อ แม่ ผู้ปกครองเด็ก เยาวชน คนชรา มารอรับถุงยังชีพจำนวน 1000 ชุดนายชวน กล่าวว่า เป็นเรื่องดีที่วันนี้ไม่มีผู้ติดเชื้อไวรัสโควิด-19 และหวังว่าในอนาคตจะไม่มีเพิ่มขึ้น ส่วนตัวเห็นด้วยที่ยังคงมาตรการเข้มงวด ระมัดระวังป้องกันการติดเชื้อ และในส่วนของสภาผู้แทนราษฎร ไม่ว่าจะมีผู้ติดเชื้อหรือไม่ก็จะต้องเปิดสมัยประชุมตามรัฐธรรมนูญ ขณะที่การประชุมก็จะต้องมีมาตรการเข้มงวดตามมาตรฐาน โดยผู้ที่เดินทางมาที่สภาฯ จะต้องผ่านการคัดกรองตรวจวัดไข้ แต่ไม่บังคับ ส.ส.ว่าต้องตรวจหาเชื้อโควิด-19 โดยจะปล่อยให้เป็นไปตามความสมัครใจ และในวันที่ 22 พ.ค.นี้ ได้นัดผู้นำฝ่ายค้านในสภาผู้แทนราษฎร ตัวแทนรัฐบาล ตัวแทน ส.ส.ฝ่ายค้าน และรัฐบาล เพื่อพูดคุยหาข้อสรุปในการจัดประชุมสภาฯ อย่างไรให้ปลอดภัย มีความเสี่ยงน้อยที่สุดทั้งนี้ เบื้องต้นมีการหารืออย่างไม่เป็นทางการ และได้ข้อยุติในบางเรื่อง เช่น การจัดที่นั่งเว้นระยะห่าง 1 ที่ เว้น 1 ที่ และได้ขอระงับการเปิดให้มาดูงานที่สภาฯ ในช่วงนี้ รวมทั้งขอร้อง ส.ส. ให้มีผู้ติดตามเท่าที่จำเป็นหรือน้อยที่สุด อย่างไรก็ตาม แม้สถานการณ์การแพร่ระบาดของโควิด-19 จะเริ่มคลี่คลาย แต่ยังมีเรื่องน่าห่วง โดยเฉพาะปัญหาเศรษฐกิจและปากท้อง เนื่องจากประชาชนไม่มีรายได้ และได้รับผลกระทบจำนวนมาก จึงเป็นเรื่องที่ทุกฝ่ายที่เกี่ยวข้องต้องเร่งแก้ปัญหา ซึ่งจากการลงพื้นที่ไปแจกของพบว่าประชาชนที่ได้รับผลกระทบมีจำนวนมากและยังลำบากอยู่.
ชวน ลงพื้นที่ชุมชนเขตราชเทวี แจกถุงยังชีพ 1000 ชุด ขณะวันที่ 22 พ.ค. นัดแกนนำ ส.ส.รัฐบาล-ฝ่ายค้าน ถกมาตรการป้องกันลดความเสี่ยงโควิด-19 ในสภาฯ
โควิด-19,COVID-19,ไวรัสโคโรนา,ประชุมสภา,เปิดประชุมรัฐสภา,เปิดประชุมรัฐสภา 22 พ.ค. 63,ชวน หลีกภัย